Tema II. BOLIG

http://www.aftenposten.no/bolig/Slik-bor-gjennomsnittsnordmannen-Seks-fakta-om-hvordan-du-og-jeg-bor-739867\_1.snd?xtatc=INT-38-%5B6%5D&p2param=View.0ad7d0c5-12b9-4fab-89a4-455007f8b3b9.recommendationId\_0ad7d0c5-12b9-4fab-89a4-455007f8b3b9.rank\_16.recommenderId\_popularity.variantId\_.experimentId\_.articleId\_739867

**Hvor gjennomsnittlig er du?**

Hvordan bor nordmenn, egentlig?

Vi har i samarbeid med Prognosesenteret plukket frem litt statistikk om hvordan vi bor, hvor stort vi bor og hvordan vi ønsker å bo.

**1. Hva slags bolig bor vi i?**

Grovt sett bor vi i tre boligtyper, enebolig, småhus og leilighet. Men de aller fleste bor i enebolig, småhus eller sokkelleilighet. Omtrent halvparten av Norges befolkning bor i enebolig.

- Alle bor ikke sentrumsnært. Jo mer landlig man bor, desto mindre er andelen av boligmassen leiligheter – og naturlig nok bor de fleste i eneboliger og småhus, sier Adrian Ekelund, markedssjef i Prognosesenteret.

Småhus består hovedsaklig av rekkehus og to- og firemannsboliger, ifølge Prognosesenteret.

Yngre par bor stort sett i leilighet, ifølge Prognosesenteret, men ettersom man blir eldre og starter familie ender flere opp i hus og småhus. Når barna flytter ut går parene i stor grad tilbake til leilighet igjen.

- Samtidig er andelen single i Norge betydelig, og for denne delen av befolkningen er leilighet den vanligste boformen.

**2. Hvor bor vi?**

Folk bor i stor grad i og rundt våre største byer, ifølge Ekelund, og vi siger mer og mer mot de mest urbane områdene.

*Kilde: Prognosesentreet. Østlandet: Østfold, Akershus og Oslo. Innlandet: Hedmark, Oppland og Buskerud. Sørlandet: Vestfold, Telemark, Aust-Agder og Vest-Agder. Vestlandet: Rogaland, Hordaland og Sogn og Fjordane. Midt-Norge: Møre og Romsdal, Sør-Trøndelag og Nord-Trøndelag. Nord-Norge: Nordland, Troms og Finnmark*

**3. Hvor lenge bor vi?**

Aldersgruppen som helt klart flytter mest er de mellom 25-34 år, ifølge Ekelund. Vi bor i snitt 6,9 år samme sted.

[Nordmenn er ekstremt kortreiste](http://www.aftenposten.no/bolig_old/Hun-flyttet-n-meter-7533317.html?spid_rel=2), ifølge Prognosesenteret.

Aller helst flytter vi innen samme kommune, folk vil fortsette å bo i området de kommer fra. Vi flytter gjennomsnittlig 35 kilometer, enda kortere i de tettest bebodde områdene.

I 2015 flyttet 245.700 stykker innenlands over kommunegrensene, [ifølge SSB](http://www.ssb.no/flytting/" \t "_blank). 57 prosent flyttet kort, 456.100 flyttet innenfor egen kommune.

Akershus og Sør-Trøndelag gikk i overskudd, mens Nordland, Troms og Finnmark hadde størst flyttetap.

**Hvor langt flyttet du sist?**

* Under fem kilometer.
* Under én mil.
* Under 35 kilometer.
* Under én kilometer.
* Har aldri flyttet.
* Mellom 35 og 70 kilometer.
* Lenger enn 70 kilometer.

STEM

**4. Hvor stort bor vi?**

Ola og Kari har utvilsomt albuerom, ekstra stue og god plass. 41 prosent av oss har over 120 kvadratmeter stor bolig.

Litt over 50 prosent av befolkningen i Norge bor i boliger som er inntil 120 kvadratmeter stor.

**5. Hvor mange er vi per husholdning?**

Det bor i snitt 2,20 personer pr. husholdning i Norge, [ifølge SSB](http://ssb.no/befolkning/statistikker/familie" \t "_blank).

**6. Hvordan vil vi egentlig bo?**

Vi vil ha det vi ikke kan få. 52 prosent av husholdningene bor i enebolig, men kun 30 prosent ønsker det.

- Det viser en skjevfordeling i Norge mellom eksisterende boligmasse og hvordan folk ønsker å bo. Dagens boligmasse tillater ikke dette, ettersom det tar mange år å bygge flere av de boligene vi egentlig vil bo i, sier Ekelund.